जिन्जीवाइटिस का उपचार नहीं किया जाए तो यह गंभीर रूप लेकर पीरियोडोंटिस में बदल जाता है। पीरियोडोंटिस से पीड़ित व्यक्ति में मसूड़ों की अंदरूनी सतह और हड्डियां दांतों से दूर हो जाती हैं और अनमें पॉकेट बन जाते हैं। जिस कारण दांतों और मसूड़ों के बीच मौजूद इस छोटी-सी जगह में गंदगी इकट्ठी होने लगती है और मसूड़ों और दांतों में संक्रमण फैल जाता है। यदि ठीक से उपचार न किया जाए तो दांतों के चारों ओर मौजूद ऊतक नष्ट हो जाते हैं और दांत गिरने लगते हैं।